OpenLLM-France/wikimedia huggingface dataset:
# Trastevere

Trastevere és el XIII rione (barri del centre històric) de Roma, situat a la riba oest del Tíber, al sud de la Ciutat del Vaticà. El seu nom ve del llatí trans Tiberis , "Després de [el] Tíber". El seu escut porta un cap daurat de lleó en un fons vermell, de significat incert. El Trastevere delimita al nord amb el XIV rione o barri de Borgo.
Avui Trastevere manté la seva gràcia peculiar amb els seus carrers (strade) empedrats amb sampietrini, predominant un tipus d'edificació de cases populars medievals. Transformat en un centre turístic al final de la Segona Guerra Mundial, a la nit els carrers estan plens tant d'italians com d'estrangers a causa de la gran quantitat de pubs i restaurants. La zona és també coneguda pels anglòfons i afins com John Cabot University, una universitat privada nord-americana, com l'American Academy a Roma, al Trastevere així mateix hi ha l'Acadèmia d'Espanya i, per tant, també serveix com a llar dels seus becaris de diverses nacions.
El Trastevere té inclòs en el seu espai jurisdiccional el Jardí Botànic de Roma i el turó del Janícul.
Entre els principals monuments d'aquest barri es troben: La basílica de Santa Maria in Trastevere, la Porta de San Pancrazio i la Porta Settimiana (ambdues a la muralla Aureliana), l'escola de la Propaganda Fide, les presons de Regina Coeli, la Vila Farnesina, el Palazzo Salviati, el Palazzo Corsini, el Seminari Ruteno, el Museu Torlonia i l'església de San Pietro in Montorio (en el lloc on segons la tradició va ser crucificat l'apòstol sant Pere).

## Vegeu també

* Ciutat lleonina
# Trastorn

«Trastorn» té aquests significats:
* trastorn alimentari
* trastorn d'ansietat generalitzada
* trastorn bipolar
* trastorn cardíac
* trastorn congènit
* trastorn delirant
* trastorn per dèficit d'atenció amb hiperactivitat
* trastorn disfòric premenstrual
* trastorn per estrès posttraumàtic
* trastorn mental
* trastorn obsessivocompulsiu
* trastorn de la personalitat
Viccionari
# Authiou

Authiou és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 32 habitants.

## Demografia
### Població

El 2007 la població de fet d'Authiou era de 32 persones. Hi havia 24 famílies, de les quals 12 eren unipersonals (8 homes vivint sols i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 22 eren l'habitatge principal de la família, 23 eren segones residències i 2 estaven desocupats. Tots els 47 habitatges eren cases. Dels 22 habitatges principals, 17 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 3 tenien dues cambres, 10 en tenien tres, 2 en tenien quatre i 7 en tenien cinc o més. 21 habitatges disposaven pel capbaix d'una plaça de pàrquing. A 17 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Authiou el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 20 persones, 13 eren actives i 7 eren inactives. De les 13 persones actives 11 estaven ocupades (5 homes i 6 dones) i 2 estaven aturades (2 homes). De les 7 persones inactives 6 estaven jubilades i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Authiou hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Authiou a l'INSEE.
* Évolution et structure de la population Fitxa amb el detall de dades d'Authiou a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Assinhan

Assinhan (en francès Assignan) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Atenció! Bandits!

Atenció! Bandits! (títol original en italià: Achtung! Banditi!) és una pel·lícula italiana dirigida el 1951 per Carlo Lizzani. Ha estat doblada al català.

## Argument

El guió s'inspira en fets autèntics. Durant la Segona Guerra Mundial en la Itàlia ocupada pels alemanys, s'evoquen les aventures d'un grup de resistents italians, originaris de Gènova dirigida pel comandant Vento. S'han d'apoderar d'un carregament d'armes destinades a l'ocupant alemany. Ajudats per un comitè d'obrers en vaga dirigits per Marco, aconsegueixen el seu objectiu, després de diverses peripècies tenses. Els caçadors de muntanya italians, un moment indecís, i situats davant un dilema crucial, escullen ells també d'entrar a la resistència.

## Repartiment

* Gina Lollobrigida: Anna
* Andrea Checchi: l'enginyer
* Vittorio Duse: Domenico
* Lamberto Maggiorani: Marco
* Maria Laura Rocca: l'amant del diplomàtic
* Pietro Tordi: el diplomàtic
* Giuliano Montaldo: Lorenzo
* Giuseppe Taffarel: Comandant Vento

## Premis i nominacions

* 1952: Premi de la direcció al Festival de Karlovy Vary

## Al voltant de la pel·lícula

* Com a la pel·lícula La terra tremola de Luchino Visconti, la pel·lícula ha estat produïda per una cooperativa, beneficiant-se de l'ajuda del Partit Comunista Italià. D'altra banda, es va posar en marxa una subscripció popular pels habitants de la regió, per tal d'ajudar el finançament de la pel·lícula. Els protagonistes resistents d'Atenció! Bandits! han, en una gran part, finançat la seva pròpia història.
* Als crèdits de la pel·lícula, cal destacar la presència d'una principiant després famosa, Gina Lollobrigida, encarnant Anna, germana del caçador de muntanya Domenico, i la de Lamberto Maggiorani, heroi de la pel·lícula El lladre de bicicletes, tenint aquí el paper de l'obrer Marco.

## Referències

* ↑ esadir.cat. Atenció! Bandits!. esadir.cat.
# Trirétxnoie

Trirétxnoie - Триречное (rus) - és un poble de l'óblast de Bélgorod, a Rússia. El 2010 tenia 228 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Trachinotus paitensis

Trachinotus paitensis és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 51 cm de longitud total.

## Distribució geogràfica

Es troba des del sud de Califòrnia (Estats Units) fins al Perú, incloent-hi les Illes Galápagos.

## Referències

* ↑ ITIS
* 1 2 FishBase (anglès)

## Bibliografia

* Cuvier, G. & A. Valenciennes. 1832. Histoire naturelle des poissons. Tome huitième. Livre neuvième. Des Scombéroïdes. Hist. Nat. Poiss. v. 8: i-xix + 5 pp. + 1-509, Pls. 209-245.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tiranet orellut de Krone

El tiranet orellut de Krone (Phylloscartes kronei) és un ocell de la família dels tirànids (Tyrannidae).

## Hàbitat i distribució

Habita una petita zona de la costa del sud-est de l'Estat de São Paulo, a Brasil.

## Referències

* ↑ «Tiranet orellut de Krone». Cercaterm. TERMCAT, Centre de Terminologia. Rev. 20/06/2021(català)
# Felipe Melo de Carvalho

Felipe Melo de Carvalho (nascut a Volta Redonda el 26 d'agost del 1983) és un futbolista professional brasiler que juga com a migcampista al Palmeiras.

## Trajectòria

Després de jugar a diversos clubs del Brasil i Espanya, va fitxar per l'ACF Fiorentina a la temporada 2008-09, on va fer una gran campanya, aconseguint jugar amb la selecció brasilera, guanyant la Copa Confederacions 2009 i despertant l'interès de diversos clubs europeus. El 30 de juny el club de Florència va renovar el seu contracte fins al 2013, encara que el 15 de juliol es va fer oficial el seu fitxatge per la Juventus de Torí per 25 milions d'euros.

## Palmarès
### Selecció del Brasil

* Confederacions, (2009)

## Referències

* ↑ «Comunicato Stampa - Ultim'ora» (en italià). Web oficial de l'ACF Fiorentina, 30-06-2009. [Consulta: 14 juliol 2009].
* ↑ «És oficial: Felipe Melo és de la Juventus» (en italià). Web oficial de la Juventus FC, 15-07-2009. Arxivat de l'original el 2009-07-18. [Consulta: 15 juliol 2009].
* ↑ «Adquisició a títol definitiu del futbolista Felipe Melo De Carvalho, cessió a títol definitiu del futbolista Marco Marchionni» (en italià). Web oficial de la Juventus FC, 15-07-2009. [Consulta: 15 juliol 2009].

## Enllaços externs

* «Estadístiques a transfermarkt.de» (en alemany).
# Finestra de l'habitatge al carrer del Peix, 9 (Santa Maria de Palautordera)

La Finestra de l'habitatge al carrer del Peix, 9 és una obra del gòtic-renaixement de Santa Maria de Palautordera (Vallès Oriental) protegida com a Bé Cultural d'Interès Local.

## Descripció

L'únic element destacable de l'edificació és una finestra de pedra picada, amb llinda plana i permòdols a la línia de les impostes. La finestra té una forma estranya, donat que al brancal dret es troba afectat per la façana de la casa veïna. Això ens podria indicar que l'element es troba localitzat al seu lloc originari, a la façana est de la casa i que el brancal dret de l'element es va perdre i ha estat restituït per a la conservació integra de l'element. Es troba enreixada.

## Referències

* ↑ «Finestra de l'habitatge al carrer del Peix, 9». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Fiódor Smólov

Fiódor Smólov (Saràtov, Rússia, 9 de febrer de 1990), és un futbolista rus. Juga de davanter i el seu actual equip és el FC Krasnodar de la Lliga Premier de Rússia.

## Internacional
### Seleccions juvenils

Ha estat internacional amb la Selecció de futbol de Rússia Sub-21.

### Selecció absoluta

El 6 de novembre de 2012 es va anunciar que va ser convocat per primera vegada a la selecció absoluta, amb la intenció d'un amistós davant els Estats Units a Krasnodar el 14 d'aquest mateix mes. Va marcar el seu primer gol amb la selecció als 9 minuts del començament d'aquest partit, però es va lesionar en aquesta jugada, per la qual cosa va haver de sortir de la pista després d'anotar el gol.

## Clubs

| Club | País | Any |
| FC Dinamo Moscou | Rússia | 2008-2010 |
| Feyenoord | Països Baixos | 2010 |
| FC Dinamo Moscou | Rússia | 2011- |

## Referències

* ↑ «Capello names squad for USA test» (en anglès). Fifa.com, 06-11-2012. Arxivat de l'original el 2012-11-10. [Consulta: 14 novembre 2012].
* ↑ «Russia vs. USA: Final score 2-2, two great goals rescue USMNT from average performance» (en anglès). SB Nation, 14-11-2012. [Consulta: 14 novembre 2012].
* ↑ «СМОЛОВ ОТДАН В АРЕНДУ "ФЕЙЕНООРДУ"» (en rus). FC Dynamo Moscow, 14-07-2010. Arxivat de l'original el 2011-07-19. [Consulta: 14 juliol 2010].
# Formació d'Artés

La Formació d'Artés és una unitat litostratigràfica que fou definida l'any 1971 per J. Ferrer. Forma part de la definició estratigràfica de tot el conjunt del Terciari continental català, i compta també amb una important transcendència internacional.

## Localització i característiques de la zona

Formalment està situada dins els termes municipals de Sallent i Avinyó, encara que la població més propera, i que li dona el nom, és el municipi d'Artés. Té una extensió d'unes 800 ha que inclou la Serra de Montcogul i Fusimanya; amb el punt més alt situat al mateix cim de Montcogul, de 598 m d'altitud. El conjunt orogràfic inclou també altres turons i els balços erosius de la riera Gavarresa.
El terreny és bàsicament forestal, amb algunes àrees agrícoles a les zones més baixes.
Els escarpaments, els naturals i els produïts durant les obres de l'Eix Transversal, permeten veure el color roig característic del sòl.

## Característiques geològiques

La potència de la formació és d'uns 1000 m. Els materials que la integren són successions de lutites i arenites d'un roig intens, dipositades durant el període Terciari (Eocè superior - Oligocè inferior), en planes al·luvials de trams mitjans i finals de sistemes al·luvials. El color rogenc de les lutites de la formació ve donat per la seva procedència, d'origen continental i ric en òxids de ferro, en contrast amb els tons grisos-blavosos i groguencs de les lutites procedents de materials del fons marí.
Minerals que es poden trobar en relativa abundància dins la formació són la malaquita, amb importància geològica no per la mida dels cristalls o l'extensió del jaciment, sinó pel seu especial procés de mineralització, i també en menor mesura l'atzurita, que es pot trobar en mineralitzacions de coure de tipus "red-bed" cuprífer situades a la base dels paleocanals, antics llits fluvials, de la formació.
A més, les roques argiloses roges de la Formació d'Artés es veuen sovint travessades per estretes vetes blanques de guix fibrós, procedents dels marges de la Formació de Cardona.

## Referències

* 1 2 «INVENTARI DELS PUNTS D'INTERÈS GEOLÒGIC I PALEONTOLÒGIC DEL MUNICIPI DE MANRESA». Ajuntament de Manresa.
* 1 2 3 Sanz Balagué, Joaquim; Climent Costa, Ferran; Mata Perelló, Josep Maria «El geoparc de la Catalunya Central (Parc geològic i miner de la Catalunya Central).». UPC Commons, 2013, pàg. 47–58.
* ↑ «LA MUNTANYA DE SAL DE CARDONA I LA VALL DEL CARDENER». Arxivat de l'original el 2019-02-15. [Consulta: 14 febrer 2019].
# Fort Madison

Fort Madison és una població dels Estats Units a l'estat d'Iowa. Segons el cens del 2000 tenia 10.715 habitants.

## Demografia

Segons el cens del 2000, Fort Madison tenia 10.715 habitants, 4.617 habitatges, i 2.876 famílies. La densitat de població era de 449,2 habitants/km².
Dels 4.617 habitatges en un 28,2% hi vivien nens de menys de 18 anys, en un 46,7% hi vivien parelles casades, en un 11,8% dones solteres, i en un 37,7% no eren unitats familiars. En el 33,2% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,6% tenia menys de 18 anys, un 8,4% entre 18 i 24, un 26,1% entre 25 i 44, un 23,1% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 86,3 homes.
La renda mediana per habitatge era de 34.318 $ i la renda mediana per família de 42.067 $. Els homes tenien una renda mediana de 32.530 $ mentre que les dones 21.170 $. La renda per capita de la població era de 18.124 $. Entorn del 9,8% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Fort Madison». American Fact Finder. Oficina del Cens dels Estats Units, 12-01-2010.
# Fontinàlia

Les Fontinàlia (en llatí Fontinalia) era una festivitat a l'antiga Roma que se celebrava el dia 13 d'octubre en honor de Fontus, un déu romà protector de les fonts.
Durant aquesta festa es llençaven garlandes de flors a les fonts i també als pous, i s'ornaven els brocals. Varró en fa una breu descripció d'aquesta festa:
| « | Les Fontinàlia eren unes festes en honor a les nimfes de les fonts en la què es tiraven enfilalls de flors a les fonts i es guarnien els pous. | » |
| — Varró. |||

## Referències

* ↑ Scullard, H. H. Festivals and ceremonies of the Roman Republic. Ithaca: Cornell Univ. Press, 1982, p. 192. ISBN 9780801414022.
* ↑ Varró. De lingua latina, VI, 22

## Enllaços externs

* Fontinalia Arxivat 2022-05-23 a Wayback Machine. (en francès)
# Forn del Ferré (Cambrils)

El Forn del Ferré és una obra de Cambrils (Baix Camp) inclosa a l'Inventari del Patrimoni Arquitectònic de Catalunya.

## Descripció

Estructura arquitectònica de planta quadrangular alçada amb murs de maó i maçoneria. Actualment es troba parcialment derruïda, en resten part dels murs alçats amb maó. Es conserven diversos accessos la cambra de cocció, el principal en forma d'arc apuntat fet amb maons disposat a sardinell, i altres dos en forma d'arcs rebaixats també bastits amb aquest sistema.
Actualment aquestes entrades es troben tapiades, i no es pot accedir a l'interior del forn.

## Referències

* 1 2 «Forn del Ferré». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 gener 2019].
# Berenguer de Peralta

Berenguer de Peralta (Montsó o Lleida, Segrià, ca. 1200? - Lleida, 2 d'octubre de 1256) va ser un frare dominic, canonge i bisbe electe de Lleida. Des de la seva mort, va ser venerat com a beat a la seva diòcesi.

## Vida

Va néixer a Lleida o, segons altres fonts, a Montsó. De molt jove va ser nomenat canonge de Lleida, on va ser elegit bisbe el 1255, a la mort de Guillem de Barberà. Es resistí a acceptar el càrrec, però hi ha constància documental de la seva actuació episcopal el maig de 1256. L'octubre del mateix any, però, va morir amb fama de santedat. Havia pres l'hàbit dominic.

## Veneració

Ha estat l'únic bisbe de Lleida que ha merescut honors d'altar: va ser honorat com a beat i rebé culte a la catedral, i en alguns dels llibres de la litúrgics de la seu se l'anomena "sant Berenguer". La portada del braç nord del creuer de la Seu Vella, la més propera al sepulcre, rebia el nom de "porta de Sant Berenguer".
A les misses solemnes el diaca no només encensava l'altar sinó també el sepulcre del bisbe. Igualment, en algunes processons per l'interior de la catedral, la tomba del bisbe era una de les estacions obligades.
La conquesta de la ciutat per les tropes de Felip V d'Espanya en 1707 va acabar amb tot això: la Seu Vella de Lleida va ser convertida en magatzem i el culte litúrgic i públic va ser suprimit. Amb el temps, el sepulcre va desaparèixer i avui no se’n conserven restes.

## Referències

* 1 2 «Berenguer de Peralta». Gran Enciclopèdia Catalana. Barcelona: Grup Enciclopèdia Catalana.
* ↑ «Goigs a sant Berenguer de Peralta. Any 1889.» (en català). [Consulta: 2022].
# Sant Antoni de Susterris

Sant Antoni de Susterris era l'església romànica de la Comanda de Susterris, de l'orde de Sant Joan de l'Hospital, situada en terme de Talarn, a la comarca del Pallars Jussà.
L'església original era dedicada a Santa Maria, en passar a mans de la Comanda de Susterris es dedicà a sant Joan, i a mitjan segle xix fou advocada a sant Antoni. Per això surt amb diferents patronatges, al llarg dels anys.
Fou negada en omplir-se les aigües de l'embassament de Sant Antoni, pantà que prengué el nom de l'església que engolí.
Se'n conserven algunes fotografies de principis del segle xx, i gràcies a elles se sap que era d'una sola nau, amb absis semicircular a llevant, amb porta a la façana de ponent, on també hi havia una finestra de dobles esqueixada, centrada damunt la porta, i un cloquer d'espadanya de dos ulls coronant aquesta façana. L'absis, senzill tenia una finestra de doble esqueixada centrada i un petit fris al ràfec fet amb les mateixes pedres de la construcció. Es tractava d'una obra del segle xii, molt probablement.

## Bibliografia

* ADELL I GISBERT, Joan-Albert i BENITO I MONCLÚS, Pere. "Sant Joan (o Sant Antoni) de Susterris, antiga comanda hospotalera". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* GAVÍN, Josep Maria. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9
* PAGÈS, M. "Tremp. Fígols de la Conca", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Institut Cartogràfic de Catalunya
# Nieuwkoop

Nieuwkoop és un municipi de la província d'Holanda Meridional, al sud dels Països Baixos. L'1 de gener del 2009 tenia 26.865 habitants repartits sobre una superfície de 91,18 km² (dels quals 11,73 km² corresponen a aigua).

## Centres de població

* Aardam
* Korteraar
* Langeraar
* Nieuwkoop
* Nieuwveen
* Noordeinde
* Noorden
* Noordsedorp
* Papeveer
* Ter Aar
* Vrouwenakker
* Woerdense Verlaat
* Zevenhoven

## Ajuntament

* Midden Partij Nieuwkoop 8 regidors
* CDA 6 regidors
* VVD 4 regidors
* Progressief 2007 2 regidors
* SGP/ChristenUnie 1 regidor

## Enllaços externs

* www.nieuwkoop.nl
# Nozomu Sasaki

Nozomu Sasaki (佐々木 望, Sasaki Nozomu) nascut el 25 de gener de 1967, a Hiroshima. És un actor de veu japonès, un seiyuu. Entre els seus papers més importants hi ha Yusuke Urameshi a Yu Yu Hakusho i Tetsuo Shima a Akira.

## Papers d'importància

* Mello en Death Note
* Johan Liebert en MONSTER
* Tetsuo Shima en Akira
* Yusuke Urameshi en Yu Yu Hakusho
* Enishi Yukishiro i Gentatsu Takatsuki en els OVA de Rurouni Kenshin
* Guru Clef en Magic Knight Rayearth
* Eriol Hiragizawa en Card Captor Sakura
* Hathaway Noah en Char's Counterattack
* Eram en Heroic Legend of Arslan
* Hajime Sakaguchi en Please Save My Earth
* Kazuya en Here is Greenwood
* Higuchi Yuuya en Majin Tantei Nougami Neuro
* The Grim Reaper en Maximo: Ghosts to Glory
* Julian Minci en Legend of the Galactic Heroes
* K9999 en els videojocs The King of Fighters 2001 i The King of Fighters 2002
* Hare en Monster Farm
* Shadi i el mag Shada en Yu-Gi-Oh!
* Cloud Strife en Ehrgeiz
* Gekko Hayate en Naruto
* Nagi Naoe en Weiss Kreuz.
* Shin Mori a.k.a. Shin no Suiko (Shin of the Torrent) en Samurai Warriors.
* Chihaya en Earthian.
* Yukimaru en Samurai Champloo.
* Olba Frost en Gundam X.
* Ruka Tsuchiya en Shoujo_Kakumei_Utena
* Hades God Wyvern en Mahou Sentai Magiranger
* Jin Akutsu del Yamabuki en The Prince of Tennis
* Lucio en Valkyrie Profile i Valkyrie Profile: Lenneth

## Enllaços externs

* Nozomu Sasaki Arxivat 2009-02-16 a Wayback Machine. a 81 Produce (japonès)
* Nozomu Sasaki en la base de dades d'Hitoshi Doi (anglès)
* Nozomu Sasaki a Anime News Network (anglès)